১১ ম্যাচ নিষিদ্ধ আর্জেন্টাইন গোলরক্ষক
প্রতিপক্ষের গোলরক্ষকসহ খেলোয়াড়দের দিকে লেজার লাইট মারার অপরাধে বড় ধরনের শাস্তি পেয়েছেন নাহুয়েল গুসমান। আর্জেন্টাইন এই গোলরক্ষককে ১১ ম্যাচ নিষিদ্ধ করেছে মেক্সিকান ফুটবল ফেডারেশন (এফএমএফ)।মেক্সিকোর শীর্ষ প্রতিযোগিতা লিগা এমএক্সে টাইগ্রেস ইউএএনএল ক্লাবের হয়ে খেলেন গুসমান। চোটের জন্য গত রোববার মনটেরির বিপক্ষে ছিলেন না তিনি।স্ট্যান্ড থেকে প্রতিপক্ষের গোলরক্ষক এস্তেবান আন্দ্রাদাসহ অন্যান্য খেলোয়াড়দের দিকে লেজার মারতে দেখা যায় তাকে। তার এই কাণ্ড সামাজিক যোগাযোগমাধ্যমে ছড়িয়ে পড়ে দ্রুত। পরে অবশ্য ক্ষমাও চান ৩৮ বছর বয়সী এই গোলরক্ষক।দুই দলের ম্যাচটি ৩-৩ গোলে ড্র হয়।
নিজেদের ওয়েবসাইটে দেওয়া এক বিবৃতিতে গুসমানের ক্লাব টাইগ্রেস শাস্তি মেনে নেওয়ার কথা জানিয়েছে। একই সঙ্গে এই ফুটবলারকে আরও সুশৃঙ্খল করার কথাও বলেছে তারা।শুধু গুসমানই নয়, শাস্তি পেয়েছেন আন্দ্রাদাও। সামাজিক যোগাযোগমাধ্যমে গুসমানকে সমকামী বলে মন্তব্য করায় তাকে জরিমানা করেছে মেক্সিকান ফুটবল ফেডারেশন।

প্রতিপক্ষের গোলরক্ষকসহ খেলোয়াড়দের দিকে লেজার লাইট মারার জন্য এই শাস্তি পেয়েছেন নাহুয়েল গুসমান।